ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea agendei manifestărilor culturale pe anul 2024 a**

**Bibliotecii Municipale Lugoj**

Consiliul Local al Municipiului Lugoj;

Având în vedere referatul nr. 16/39691/(RU)39692 din 17.04.2024 al Primarului interimar al Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 70 din 17.04.2024 privind aprobarea agendei manifestărilor culturale pe anul 2024 a Bibliotecii Municipale Lugoj;

Luând în considerare raportul de specialitate nr. 16/40074/(RU)40075 din 18.04.2024 întocmit de Compartimentul relații cu instituții de învățământ, cultură, culte, sănătate;

Luând în considerare avizul nr. 40 din 24.04.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Ținând cont de Hotărârea Consiliului Local nr. 19 din 13.02.2024 privind aprobarea bugetului local pe anul 2024, rectificată;

În conformitate cu art. 22, art 23 lit. c) și art. 32 din Legea nr. 334/2002 privind bibliotecile, republicată, cu modificările și completările ulterioare;

Luând în considerare art. 2 alin. (2), art. 3, art. 4 și art. 15 alin. (2) din O.U.G. nr. 118/2006 privind înfiinţarea, organizarea şi desfăşurarea activităţii aşezămintelor culturale, modificată și completată;

Ținând cont de O.G. nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, modificată și completată;

Conform prevederilor art. 1 alin. (2) lit. b) și art. 19 alin. (1) din Legea nr. 273/2006 privind finanțele publice locale, modificată și completată;

În conformitate cu art. 87 alin. (1) și alin. (2), art. 129 alin. (2) lit. b) și d), alin. (4) lit. a) alin. (7) lit. d), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completatările ulterioare,

**H O T Ă R Ă Ş T E :**

**Art.1.** – (1) Se aprobă agenda manifestărilor culturale pe anul 2024 a Bibliotecii Municipale Lugoj, anexă la prezenta hotărâre.

(2) Justificarea şi decontarea cheltuielilor se vor realiza numai pe bază de acte doveditoare conform legii.

**Art.2. -** Îndeplinirea prevederilor prezentei hotărâri se încredinţează Bibliotecii Municipale Lugoj.

**Art.3.** - Prezenta hotărâre se comunică:

- Instituţiei Prefectului, Judeţul Timiş;

- Primarului interimar al Municipiului Lugoj;

- Direcţiei administraţie publică locală;

- Direcţiei buget - cheltuieli;

- Compartimentului relaţii cu instituţiile de învăţământ, culte, cultură şi sănătate

- Bibliotecii Municipale Lugoj;

- Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 68 din 29.04.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 13 |
| 3. | Număr voturi pentru | 13 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |